news_article: Viime kierroksilla virkistynyt Pelicans tavoittelee yhä vakavissaan paikkaa jääkiekkoilun SM-liigan pudotuspeleissä. Torstain kierroksella kaatui Lahden jäähallissa JYP Jyväskylästä täpärästi 2–1 ( 2–0, 0–0, 0–1 ).
  Pelin lopputulokseen vaikuttivat eniten molempien joukkueiden huolimaton viimeistely sekä Tapparasta Pelicansin tulleen 20-vuotiaan maalivahdin Sasu Hovin torjunnat. Hoville kertyi pelissä peräti 47 torjuntaa.
  – Se on ennätykseni yhdessä liigaottelussa, joita ehdin Tapparassa tällä kaudella pelata kymmenkunta. Töitä riitti, mutta toisaalta keskittymisvaikeuksia ei ollut, sillä vastustaja piti koko ajan hereillä, jutteli Hovi.
  Hän tuli Lahteen vaihtokaupassa, jossa Pelicansin ykkösmaalivahti Pasi Kuivalainen siirtyi Tapparaan ja Hovi yhdessä Toni Mäkiahon kanssa kauden loppuun kestävällä vuokrasopimuksella Lahteen.
  Ottelun eränumerot kertovat pelistä paljon. Pelicans sai unelma-alun. JYP:n Ville Hyrkäs joutui jo 13 sekunnin jälkeen jäähylle estäessään väärin kotijoukkueen varmalta vaikuttaneen tilanteen. Puolustaja Martin Cech iski reilussa minuutissa ylivoimamaalin. Viiden minuutin vaiheilla sai Mäkiaho kiekon lahjaksi vastustajalta ja laukoi voimalla verkkoon.
  Molemmilla joukkueilla oli runsaasti tilanteita, mutta vain Tomas Chlubna onnistui kolmannessa erässä kaventamaan itse hankkimansa ylivoiman avulla. JYP:n maalivahdilla Juha Pitkämäellä siis oli synkkä alku, mutta hän torjui kaikkiaan 36 yritystä.
  Pelicans on napsinut viidestä viime pelistä yhdeksän pistettä eli tuolla tahdilla paikka kahdeksan joukkoon on saavutettavissa. JYP:n suunta taas vaikuttaa ainakin Lahden ottelun perusteella toiselta.
  
events.event_id: E1 E2 E3 E4 E5 E6 E7 E8 E9 E10 E11 E12 E13 E14 E15 E16 E17 E18 E19
events.event_type: game result penalty goal penalty goal penalty penalty penalty penalty penalty penalty penalty penalty goal penalty penalty penalty saves saves
events.home_team: Pelicans
events.guest_team: JYP
events.score: 2–1 1–0 2–0 2–1
events.periods: 2–0 0–0 0–1
events.features: power play
events.features: power play
events.player: Ville Hyrkäs Martin Cech Jarkko Väänänen Toni Mäkiaho Tuomo Jääskeläinen Tero Paappanen Lasse Jämsen Eric Perrin Martin Cech Tuomo Kortelainen Jari Kauppila Tero Paappanen Tomas Chlubna Tomi Mustonen Angel Nikolov Toni Mäkiaho Sasu Hovi Juha Pitkämäki
events.assist: Oliver Setzinger Toni Saarinen
events.assist: Eric Perrin
events.team: guest home home home guest home home guest home guest home home guest guest guest home home guest
events.team_name: JYP Pelicans Pelicans Pelicans JYP Pelicans Pelicans JYP Pelicans JYP Pelicans Pelicans JYP JYP JYP Pelicans Pelicans JYP
events.time: 0.13 1.1 1.57 5.32 11.47 14.29 15.24 19.16 25.03 28.16 35.45 45.12 45.17 50.57 58.26 58.26
events.penalty_minutes: 2 2 2 2 2 2 2 2 2 2 2 2+10 2
events.saves: 47 36